[{"text_idx": "#000007", "text": "Ar 7fed Gorffennaf, aethon ni ar daith a\u0302\u2019n cyfres o uwchgynhadledd ranbarthol i Storiel, sef oriel gelfyddyd ac amgueddfa wedi ei lleoli rhwng eglwys gadeiriol a phrifysgol y ddinas."}, {"text_idx": "#000009", "text": "Clywsom ni straeon arswydus ac esboniadau gan bob un o\u2019r tair dynes sydd wedi eu hymdoddi i ddiwylliant Cymru ac i\u2019w cymunedau, ac erbyn hyn yn arwain o flaen y gad."}, {"text_idx": "#000011", "text": "Daeth Maggie i Gymru 18 blynedd yn o\u0302l a defnyddiodd hi ei brwdfrydedd am fwyd Affricanaidd greu cysylltiadau a\u0302\u2019i chymuned ac i gyflwyno Affrica i Gymru. Roedd Maggie yn gwybod ei bod hi eisiau ymdoddi ei hun i\u2019w chymuned ym Mhenygroes a dechreuodd dysgu Cymraeg dau fis yn unig ar o\u0302l cyrraedd. Yn gyntaf fe redodd hi gaffi a chynhaliodd nosweithiau Affricanaidd, ac ymhen yr hir a\u2019r hwyr fe ddechreuodd hi werthu nwyddau o gwmpas Cymru gyfan."}, {"text_idx": "#000012", "text": "\u201cMae gennyf awch am ddadrwymo dwylo gwragedd\u201d \u2013 Maggie Ogunbanwo"}, {"text_idx": "#000013", "text": "Erbyn hyn, mae Maggie yn awdures sydd wedi ennill gwobrau am ei llyfrau coginio. Mae The Melting Pot: World Recipes from Wales African yn rhannu ryseitiau a straeon gan 18 pobl o leiafrifoedd ethnig."}, {"text_idx": "#000014", "text": "Roedd Maggie eisiau codi uwchlaw y cred cyfyngol yn ei rhywedd a\u2019i diwylliant: \u201cMae rhywbeth ynof i, gall arweinyddiaeth bodoli ym mhob un ohonom.\u201d Mae\u2019n frwd i gefnogi merched sy\u2019n dioddef camdriniaeth ac mae\u2019n partneru ag elusennau yng Nghymru ac Affrica."}, {"text_idx": "#000015", "text": "Gadawodd Sali Nigeria yn 2011 i fyw yn y DU ac yn 2014 fe symudodd i Fangor gyda\u2019i phedwar plant. Erbyn hyn mae\u2019n astudio am radd doethuriaeth ym Mioleg gadwraethol ym Mhrifysgol Bangor. Wnaeth hi deimlo croeso mawr a chafodd cefnogaeth gan ei heglwys, ei chymuned a\u2019i hysgol."}, {"text_idx": "#000016", "text": "Roedd hi eisiau helpu pobl eraill fel hi oedd yn symud i Gymru ac felly fe sefydlodd hi\u2019r Gymdeithas Affrica Gogledd Cymru a chewch elusen arall. Mae ei gwaith elusennol yn eang, ac yn ystod y pandemig COVID-19 bu\u2019n rhoi cymorth i gymunedau drwy roi parseli bwyd a dyfeisiau digidol i blant er mwyn iddynt barhau eu haddysg."}, {"text_idx": "#000017", "text": "\u201cDwi\u2019n mynd i sicrhau dyfodol merched \u2013 plant heddiw a\u2019r cenhedliad i ddod\u201d \u2013 Dr Salamatu Fada"}, {"text_idx": "#000018", "text": "Mae Sali hefyd yn cefnogi myfyrwyr sydd wedi dioddef anghyfiawnder a chamdriniaeth hiliol, ac yn gweithio\u2019n agos a\u0302\u2019r heddlu. Mae hi bellach yn gynghorydd yng Nghyngor Dinas Bangor."}, {"text_idx": "#000019", "text": "Mae hi\u2019n ymhyfrydu yn siarad dros rheini sydd heb lais eu hunain ac yn cydnabod nad oes digon o gynrychioliad o fenywod a phobl fel hi. Yn yr ardal yng ngogledd Nigeria mae\u2019n dod oddi, nad yw benywod yn siarad yn gyhoeddus ac nad ydynt yn cymryd rhan mewn penderfyniadau teuluol."}, {"text_idx": "#000020", "text": "Symudodd Glory o Gamerw\u0302n i Fangor i astudio ym Mhrifysgol y ddinas Penderfynodd aros yna ar o\u0302l graddio i weithio yn labordy haematoleg Ysbyty Gwynedd ond fe ddechreuodd hi deimlo bydd well ganddi weithio\u2019n agosach at bobl."}, {"text_idx": "#000021", "text": "\u201cMae Gogledd Cymru wedi rhoi gymaint o gyfleoedd imi \u2013 Trwy fynd am dro yn ei glendid, mae wedi fy iachau\u201d \u2013 Glory Williams"}, {"text_idx": "#000022", "text": "Dechreuodd hi weithio gyda BAWSO, elusen sy\u2019n cefnogi pobl o leiafrif ethnig sydd wedi dioddef trais ac ymelwad. Mae ei gwaith yn canolbwyntio ar brosiectau o gwmpas camdriniaeth ddomestig, priodasau gorfodol, anffurfiad organau cenhedlu benywod (FGM) a chaethiwed cyfoes."}, {"text_idx": "#000024", "text": "Yn y prynhawn, roedd dau sesiwn cyfochrog: un gyda Masnach Deg Cymru, lle atebodd Kadun Rees cwestiynau am ddyfodol masnach deg, ei ro\u0302l mewn newid hinsawdd, caffaeliad yng Nghymru, a sut gall bobl cymryd rhan yn lleol; a\u2019r llall gyda THET, lle\u2019r oedd Dr Kit Chalmers yn helpu gweithwyr a phartneriaid iechyd rhwydweithio a rhannu profiadau, heriau a llwyddiannau."}, {"text_idx": "#000027", "text": "Mae gwasanaethau benywod gan gymunedau lleiafrif ethnig yn hollbwysig \u2013 mae canlyniadau positif yn dod o addysg ac ymyriad.\nCymunedau lleol yw asgwrn cefn Cymru \u2013 mae cefnogaeth gan sefydliadau fel eglwysi ac ysgolion yn amhrisiadwy.\nMae bwyd yn ffordd i ymdoddi i gymdeithas a chael eich derbyn a\u2019ch deall gan rheini o ddiwylliannau eraill.\nMae angen mwy o fenywod du a brown fel arweinyddion er mwyn ysbrydoli\u2019r genhedlaeth nesaf.\nMae angen cydraddoldeb ar fenywod er mwyn iddynt ffynnu \u2013 mae\u2019n rhaid i ddiwylliannau bod yn fwy agored i newid."}, {"text_idx": "#000028", "text": "Gwelwch mwy o luniau o\u2019r digwyddiad yn ein halbwm Flickr."}, {"text_idx": "#000034", "text": "Y Deml Heddwch ac Iechyd,"}]